text: 470 svømmede over Vejle Fjord
  16 august 2010 kl. 17.04
  Rekordmange deltog søndag i Fjordsvøm 2010, der nu er landets næststørste svømmearrangement.
  Det er ikke kun visse hvaler, der synes om Vejle Fjord. 
  Det gør 470 deltagere i Vejle Svømmeklub Tritons årlige svømmearrangement Fjordsvøm også.
  Betingelserne for de mange svømmere var i år helt perfekte:
   
  Ingen vind, 18 grader varmt vand og ikke mindst - ingen brandmænd, der kunne gøre livet surt for de modige svømmere.
  
  Samme vindere som sidst
  Da flokken af svømmeentusiaster nåede den anden side af fjorden fra Ibæk Strandvej, hvor svømmeruten startede, sørgede et interesseret publikum for med klapsalver at bifalde svømmernes præstation.
  Vinderne blev en gentagelse af sidste års konkurrence, hvor Mathilde Riis Sørensen og Nicklas Luplau også vandt.
   
  I år gjorde de det henholdsvis i tiden 17.31 min og  16.39 min.
  